Emil Vindsetmo

Emil Kristian Vindsetmo (født 6. august 1916 på Otterøy i Nord-Trøndelag, død 17. juni 1983 i Oslo) var en norsk embedsmann, redaktør og politiker (uavhengig). Han var statssekretær ved Statsministerens kontor i regjeringen Borten fra 1966 til 1971 og departementsråd i Sosialdepartementet fra 1973 til sin død.

Han var sønn av fiskerbonde Peder Justin Vindsetmo og hustru Hilda Kristine Letvik. Han giftet seg i 1948 med Inga Brita Elisabeth Soneson. Etter å ha tatt artium på Voss og studert til cand.mag. i Oslo, var Vindsetmo journalist i Vårt Land og Morgenposten i Oslo. Fra 1953 var han redaktør i Næringsrevyen Norsk Handel, utgitt av Norges Handelsstands Forbund. I 1966 ble han utnevnt til statssekretær med ansvar for NORDØK- og senere EF-forhandlingene. Etter regjeringens avgang var han pressesekretær i Nordisk råd, før han i 1973 ble departementsråd i Sosialdepartementet.

Referanser

Eksterne lenker 
 

Statssekretærer i Regjeringen Borten
Norske departementsråder
Norske redaktører
Journalister i Vårt Land
Alumni fra Universitetet i Oslo
Personer fra Namsos kommune